**С Ъ О Б Щ Е Н И Е**

Във връзка с изискванията на чл. 22, ал. 5, т. 1 от *Наредба за условията и реда за извършване на оценка на въздействието върху околната среда*, РИОСВ – Враца съобщава за извършена проверка, относно реализацията на инвестиционно предложение „Център за красота и здраве“, като част от „Babe Ka Village“ - ваканционно селище от затворен тип с еднофамилни къщи за сезонно ползване, транспортна алея и павилион за охрана, с местоположение УПИ ІХ, поземлен имот № 011029, кв. 11, землището на с. Паволче, община Враца, област Враца, с възложител „Бабе Кй Естейт“ ООД, за което има постановено от директора на РИОСВ – Враца Решение № ВР-39-ПР/2013 г. за преценяване на необходимостта от извършване на оценка на въздействието върху околната среда (ОВОС), с характер на Решението „да не се извършва ОВОС“.

При проверката се установи, че в срок 5 години от датата на влизане в сила на Решението, не е започнало осъществяването на инвестиционното предложение.

Съгласно разпоредбите на чл. 93, ал. 8 от ЗООС, Решение № ВР-39-ПР/2013 г. от 11.09.2013 г. на директора на РИОСВ – Враца е изгубило правното си действие.

 По отношение на гореизложеното, на основание чл. 22, ал. 4 и ал. 5, т. 2 на *Наредба за условията и реда за извършване на оценка на въздействието върху околната среда*, за резултатите от проверката са уведомени възложителя и община Враца.

 /публикувано на 20.12.2022 г./